Guvernul dă undă verde pentru legătura dintre Autostrada de Centură și Aeroportul Otopeni. Când ar trebui să fie gata proiectul de 560 de milioane de lei
Premierul Marcel Ciolacu a spus joi, 14 noiembrie, că Executivul a aprobat finanțarea din fonduri europene pentru legătura dintre A0 Nord și Aeroportul Internațional „Henri Coandă”. În aceeași ședință vor fi aprobate și două proiecte de digitalizare, finanțate cu 380 de milioane de lei, prin Programul Național de Redresare și Reziliență.